FI Euroopan unionin virallinen lehti L 313/15

NEUVOSTON ASETUS (EU) N:o 1182/2013,

annettu 19 päivänä marraskuuta 2013,

asetusten (EY) N:o 754/2009, (EU) N:o 1262/2012, (EU) N:o 39/2013 ja (EU) N:o 40/2013 muuttamisesta tiettyjen kalastusmahdollisuuksien osalta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon Euroopan komission ehdotuksen,

sekä katsoo seuraavaa:

(1) Neuvoston asetuksessa (EY) N:o 2371/2002 (1) edellytetään, että vesialueille pääsyä ja vesiluonnonvarojen käyttöoikeutta sekä kestävän kalastustoiminnan harjoittamista koskevat unionin toimenpiteet vahvistetaan ottaen huomioon käytettävissä olevat tieteelliset, tekniset ja taloudelliset lausunnot sekä erityisesti tieteellis-teknis-taloudellisen kalastuskomitean (STECF) laatimat kertomukset ja alueellisilta neuvoa-antavilta toimikunnilta saadut lausunnot.

(2) Neuvoston asetuksella (EY) N:o 754/2009 (2) neuvosto sulki tietyt alusryhmät neuvoston asetuksen (EY) N:o 1342/2008 (3) III luvussa säädetyn pyyntiponnistusjärjestelmän ulkopuolelle. Sallittu pyyntiponnistus aluksille, joihin kyseistä järjestelmää sovelletaan, on nykyisellään vahvistettu neuvoston asetuksen (EU) N:o 39/2013 (4) liitteessä II A ja neuvoston asetuksen (EU) N:o 40/2013 (5) liitteessä II A.

(3) Kansainvälinen merentutkimusneuvosto (ICES) julkaisi kesäkuussa 2013 pohjoista kummeliturskaa koskevan lausuntonsa vuodeksi 2014. ICES toteaa lausunnossaan, että kyseisen kannan biomassa on vuonna 2013 ennätyksellisen suuri ja että kalastuskuolevuus on lisäksi viime vuosina vähentynyt jyrkästi. ICESin mukaan TACia voidaan vuonna 2014 nostaa 49 prosenttia 81 846 tonniin. Irlanti ja Espanja pyysivät tämän lausunnon perusteella, että kyseisen kannan voimassa olevaa TACia lisättäisiin vuoden aikana 55 105 tonnista 69 440 tonniin, jotta saavutetaan se purettujen saaliiden taso, jonka ICES arvioi vastaavan nykyisiä kalastuskuolevuustasoja, jotka ovat puolestaan kestävän enimmäistuoton mukaiset. Pyynnön katsotaan olevan hyväksyttävissä ottaen huomioon asianomaisten jäsenvaltioiden sitoumus varmistaa tiukan kalastuksenvalvonnan avulla, että pyyntiponnistus ja sen myötä kalastuskuolevuus pysyvät muuttumattomina.

(4) Eräs Espanjan lipun alla purjehtivien ja Skotlannin länsipuolella kalastavien alusten ryhmä on nykyisin suljettu asetuksessa (EY) N:o 1342/2008 säädetyn pyyntiponnistusjärjestelmän soveltamisen ulkopuolelle. STECF ei kyennyt Espanjan vuonna 2013 toimittamien tietojen perusteella arvioimaan, täyttyivätkö asetuksessa (EY) N:o 1342/2008 vahvistetut edellytykset yhä vuoden 2012 hallinnointijaksolla. Tästä syystä on aiheellista ottaa kyseinen espanjalaisten alusten ryhmä uudelleen mukaan mainittuun pyyntiponnistusjärjestelmään. Sen vuoksi asetusta (EY) N:o 754/2009 ja asetuksen (EU) N:o 39/2013 liite II A olisi muutettava.

(5) Eräs Ranskan lipun alla purjehtivien ja Pohjanmerellä kalastavien alusten ryhmä on nykyisin suljettu asetuksessa (EY) N:o 1342/2008 säädetyn pyyntiponnistusjärjestelmän soveltamisen ulkopuolelle. Ranskan vuonna 2013 toimittamien tietojen perusteella STECF arvioi, että kyseisten alusten saaliit ylittivät vahvistetun enimmäismäärän. Tästä syystä on aiheellista ottaa kyseinen ranskalaisten alusten ryhmä uudelleen mukaan mainittuun pyyntiponnistusjärjestelmään. Sen vuoksi asetusta (EY) N:o 754/2009 ja asetuksen (EU) N:o 40/2013 liite II A olisi muutettava.

(6) Eräs Yhdistyneen kuningaskunnan lipun alla purjehtivien ja Mansaaren ympärillä Irlanninmerellä kuningatarkampasimpukoita (Aequipecten opercularis) kalastavien alusten ryhmä on nykyisin suljettu asetuksessa (EY) N:o 1342/2008 säädetyn pyyntiponnistusjärjestelmän soveltamisen ulkopuolelle. Matemaattisen virheen vuoksi tätä ulkopuolelle sulkemista ei kuitenkaan ole otettu huomioon asetuksen (EU) N:o 39/2013 liitteessä II A vahvistetuissa pyyntiponnistuksen enimmäismäärissä. Sen vuoksi asetus (EU) N:o 39/2013 olisi oikaistava.

(7) Neuvoston asetuksessa (EU) N:o 1262/2012 (6) vahvistetaan syvänmerenhaiden luettelon saalisrajat vuosiksi 2013 ja 2014. Komissio pyysi Kansainväliseltä merentutkimusneuvostolta (ICES) lausuntoa siitä, olisiko luetteloa syytä muuttaa. ICES katsoi, että on olemassa riittävästi tieteellistä tietoa perusteeksi poistaa rengaskissahai (Galeus melastomus) syvänmerenhaiden luettelosta ja lisätä siihen kaikki Centrophorus-sukuun kuuluvat lajit (Centrophorus spp.). Sen vuoksi asetus (EU) N:o 1262/2012 olisi muutettava.

(8) Makrillin, mustakitaturskan, Atlantin-Skandinavian sillin ja Pohjanmeren koljan hoitoa koskevien rannikkovaltioiden välisten neuvottelujen tulosten mukaisesti unioni voi sallia unionin alusten ylittää enintään 10 prosentilla unionin käytettävissä olevan kiintiön edellyttäen, että unionin käytettävissä olevan kiintiön mahdollisesti ylittävät käytetyt määrät vähennetään sen vuotta 2014 koskevasta kiintiöstä. Vastaavasti unioni voi käyttää vuonna 2014 sen vuonna 2013 käytettävissä olevasta kiintiöstä mahdollisesti käyttämättä jääneitä määriä 10 prosenttiin asti. Unionin alusten tasapuolisten toimintaedellytysten turvaamiseksi on aiheellista antaa asianomaisille jäsenvaltioille mahdollisuus tällaiseen joustavuuteen mainittujen kalastusmahdollisuuksien vahvistamisessa antamalla asianomaisille jäsenvaltioille mahdollisuus päättää käyttää joustavuuskiintiötä. Jos jäsenvaltio on päättänyt olla käyttämättä tietyn kannan osalta joustavuuskiintiötä, asetuksen (EY) N:o 847/96 3 ja 4 artiklan soveltamista on aiheellista jatkaa asetuksen (EU) N:o 40/2013 10 artiklan 2 kohdan mukaisesti.

(9) Intian valtameren tonnikalatoimikunta (IOTC) hyväksyi vuosikokouksessaan 2013 päätöslauselman, jonka tavoitteena on valkopilkkahain suojelu ja jota sovelletaan IOTC:n luvan saaneiden alusten rekisteriin merkittyihin aluksiin kieltämällä, väliaikaisena pilottitoimenpiteenä, valkopilkkahain osan tai kokonaisen ruhon aluksella pitäminen, jälleenlaivaus, purkaminen tai varastointi. Päätöslauselma mahdollistaa poikkeuksen soveltamisen pienimuotoiseen kalastukseen eli lippujäsenvaltionsa talousvyöhykkeillä kalastustoimintaa harjoittaviin kalastusaluksiin. Sen vuoksi asetus (EU) N:o 40/2013 olisi muutettava.

(10) Länsi- ja Keski-Tyynenmeren kalastuskomissio (WCPFC) antoi vuosikokouksessaan 2010 suosituksen eteläisen Tyynenmeren valkotonnikalaa yleissopimusalueella linjan 20° S eteläpuolella aktiivisesti kalastavien alusten määrän rajoittamisesta. Näin ollen olisi varmistettava, että EU:n alukset jatkavat toimintaansa kohdentamatta sitä kyseiseen lajiin WCPFC-yleissopimusalueella linjan 20° S eteläpuolella. Sen vuoksi asetus (EU) N:o 40/2013 olisi muutettava.

(11) Unionin alusten kalastusmahdollisuudet Norjan vesillä ja norjalaisten alusten kalastusmahdollisuudet unionin vesillä vahvistetaan vuosittain ottaen huomioon kalastusoikeuksia koskevat neuvottelut, joita käydään Norjan kanssa tehdyn kahdenvälisen kalastussopimuksen mukaisesti (7). Koska vuoden 2013 järjestelyjä koskevat neuvottelut eivät olleet vielä päättyneet, asetuksessa (EU) N:o 40/2013 vahvistettiin asianomaisten kantojen osalta väliaikaiset kalastusmahdollisuudet. Norjan kanssa käytävät neuvottelut päätettiin 18 päivänä tammikuuta 2013, ja asianomaisia asetuksen (EU) N:o 40/2013 säännöksiä muutettiin neuvoston asetuksella (EU) N:o 297/2013 (8). Keilakanta alueeseen IV kuuluvilla Norjan vesillä jätettiin kuitenkin virheellisesti pois asetuksesta (EU) N:o 297/2013. Lisäksi mustakitaturskan määrä, jonka Norja voi kalastaa alueisiin II, IVa, V ja alueeseen VI linjan 56° 30′ N pohjoispuolella sekä alueeseen VII linjan 12° W länsipuolella kuuluvilla unionin vesillä ei vastannut kyseisen maan kanssa käytyjen neuvottelujen jälkeen sovittua määrää. Sen vuoksi asetuksen (EU) N:o 40/2013 liite I A olisi muutettava.

(12) On havaittu virhe, joka koskee unionille myönnettyä miekkakalan ja valkotonnikalan kalastukseen IOTC-yleissopimuksen alueella luvan saaneiden alusten määrää ja kapasiteettia. Sen vuoksi asetuksen (EU) N:o 40/2013 liite VI olisi oikaistava.

(13) Vuoden 2012 liittymissopimuksen ja 1 päivänä heinäkuuta 2013 tapahtuneen Kroatian liittymisen nojalla säännökset, jotka koskevat unionin tasolla Kroatialle vuonna 2013 jaettavia kalastusmahdollisuuksia, olisi sisällytettävä asiaankuuluviin unionin säädöksiin. Tällä asetuksella lisättävät luvut, jotka koskevat Kroatian tonnikalan kalastus- ja kasvatuskapasiteettia, vastaavat Kansainvälisen Atlantin tonnikalojen suojelukomission (ICCAT) Kroatialle vuoteen 2013 asti vahvistaman tonnikalan elvytyssuunnitelman määräyksiä. Lisäksi neuvoston asetuksen (EY) N:o 302/2009 (9) 5 artiklan mukaisesti jokaisen jäsenvaltion on varmistettava, että sen kalastuskapasiteetti on oikeassa suhteessa sen kiintiöön.

(14) Pyyntiponnistusrajoituksia koskevia tämän asetuksen säännöksiä olisi sovellettava 1 päivästä helmikuuta 2013. Saalisrajoituksia ja niiden jakamista koskevia säännöksiä olisi sovellettava 1 päivästä tammikuuta 2013, lukuun ottamatta uusia WCPFC:ä ja IOTC:a koskevia säännöksiä, joita olisi sovellettava tämän asetuksen voimaantulopäivästä. Kroatian Euroopan unioniin liittymisen johdosta sisällytettyjä säännöksiä olisi sovellettava liittymispäivästä lukien. Tällainen takautuva soveltaminen ei loukkaa oikeusvarmuuden periaatetta, koska asianomaisia kalastusmahdollisuuksia ei ole vielä käytetty loppuun. Koska pyyntiponnistusjärjestelmien muuttamisella on välitön vaikutus asianomaisten laivastojen taloudelliseen toimintaan, tämän asetuksen olisi tultava voimaan välittömästi sen julkaisupäivänä,

ON HYVÄKSYNYT TÄMÄN ASETUKSEN:

1 artikla

Asetuksen (EY) N:o 754/2009 muuttaminen

Kumotaan asetuksen (EY) N:o 754/2009 1 artiklan b ja j alakohta.

2 artikla

Asetuksen (EU) N:o 1262/2012 muuttaminen

Muutetaan asetuksen (EU) N:o 1262/2012 liite tämän asetuksen liitteessä I olevan tekstin mukaisesti.

3 artikla

Asetuksen (EU) N:o 39/2013 muuttaminen

1. Muutetaan asetuksen (EU) N:o 39/2013 liite I tämän asetuksen liitteessä II olevan tekstin mukaisesti.

2. Muutetaan asetuksen (EU) N:o 39/2013 liite II A tämän asetuksen liitteessä III olevan tekstin mukaisesti.

4 artikla

Asetuksen (EU) N:o 40/2013 muuttaminen

Muutetaan asetus (EU) N:o 40/2013 seuraavasti:

1) Lisätään artikla seuraavasti: ”6 a artikla Joustavuus tiettyjen kantojen kalastusmahdollisuuksien vahvistamisessa 1. Tätä artiklaa sovelletaan seuraaviin kantoihin: a) kolja alueella IV; EU:n vesillä alueella IIa; b) mustakitaturska EU:n ja kansainvälisillä vesillä alueilla I, II, III, IV, V, VI, VII, VIIIa, VIIIb, VIIId, VIIIe, XII ja XIV; c) makrilli alueilla IIIa ja IV; EU:n vesillä alueilla IIa, IIIb, IIIc ja IIId; d) makrilli alueilla VI, VII, VIIIa, VIIIb, VIIId ja VIIIe; EU:n ja kansainvälisillä vesillä alueella Vb; kansainvälisillä vesillä alueilla IIa, XII ja XIV; e) makrilli alueilla VIIIc, IX ja X; EU:n vesillä CECAF-alueella 34.1.1; f) makrilli Norjan vesillä alueilla IIa ja IVa; g) silli EU:n, Norjan ja kansainvälisillä vesillä alueilla I ja II. 2. Minkä tahansa 1 kohdassa yksilöidyn kannan osalta jäsenvaltio voi päättää lisätä liitteessä I säädettyä alkuperäistä kiintiötään enintään 10 prosentilla. Kyseisen jäsenvaltion on ilmoitettava päätöksestään komissiolle kirjallisesti. Kun tällainen ilmoitus on tehty, lisättyä kiintiötä pidetään kyseiselle jäsenvaltiolle vuodeksi 2013 jaettuna kiintiönä. 3. Tämän lisätyn kiintiön nojalla vuonna 2013 käytetyt määrät, jotka ylittävät alkuperäisen kiintiön, vähennetään tonneittain laskettaessa kyseisen jäsenvaltion asianomaisen kannan kiintiötä vuodeksi 2014. 4. Alkuperäisen kiintiön mukaiset mahdollisesti käyttämättä jääneet määrät lisätään 10 prosenttiin asti kyseisestä kiintiöstä laskettaessa kyseisen jäsenvaltion asianomaisen kannan kiintiötä vuodeksi 2014. 5. Muille jäsenvaltioille asetuksen (EY) N:o 2371/2002 20 artiklan 5 kohdan nojalla mahdollisesti siirretyt määrät sekä asetuksen (EY) N:o 1224/2009 37, 105 ja 107 artiklan nojalla vähennetyt määrät otetaan huomioon tämän artiklan 3 ja 4 kohdan mukaisten käytettyjen ja käyttämättä jääneiden määrien vahvistamisessa. 6. Jos jäsenvaltio on jonkin kannan suhteen käyttänyt tämän artiklan 2 kohdan mukaista mahdollisuutta, asetuksen (EY) N:o 847/96 3 ja 4 artiklaa ei kyseisen jäsenvaltion osalta sovelleta tällaiseen kantaan.”

2) Korvataan 10 artiklan 2 kohdassa ilmaus ”tämän asetuksen liitteessä I” ilmauksella ”tässä asetuksessa”.

3) Korvataan 23 artikla seuraavasti: ”23 artikla Hait 1. Kielletään kaikkien Alopiidae-heimon kettuhailajien osan tai koko ruhon pitäminen aluksella, jälleenlaivaus tai purkaminen kaikissa kalastusmuodoissa. 2. Kielletään valkopilkkahaiden (Carcharhinus longimanus) osan tai koko ruhon pitäminen aluksella, jälleenlaivaus tai purkaminen kaikissa kalastusmuodoissa lukuun ottamatta aluksia, joiden kokonaispituus on alle 24 metriä ja jotka harjoittavat kalastustoimintaa yksinomaan oman lippujäsenvaltionsa talousvyöhykkeellä, ja edellyttäen, että niiden saalis on tarkoitettu pelkästään paikalliseen kulutukseen. 3. Edellä 1 ja 2 kohdassa tarkoitettuja lajeja ei saa vahingoittaa, jos ne saadaan sattumalta saaliiksi. Yksilöt on päästettävä heti takaisin mereen.”

4) Korvataan 29 artikla seuraavasti: ”29 artikla Isosilmätonnikalan, keltaevätonnikalan, boniitin ja eteläisen Tyynenmeren valkotonnikalan kalastusta koskevat edellytykset 1. Jäsenvaltioiden on varmistettava, ettei kurenuotta-aluksille, jotka pyytävät isosilmätonnikalaa (Thunnus obesus), keltaevätonnikalaa (Thunnus albacares) ja boniittia (Katsuwonus pelamis) linjojen 20° N and 20° S välillä avomerellä sijaitsevalla osalla WCPFC-yleissopimuksen aluetta, myönnettyjen kalastuspäivien määrä lisäänny. 2. EU:n alukset eivät saa pyytää kohdennetusti Tyynenmeren valkotonnikalaa (Thunnus alalunga) WCPFC-yleissopimuksen alueella linjan 20° S eteläpuolella.”

5) Muutetaan liite I A tämän asetuksen liitteessä IV olevan tekstin mukaisesti.

6) Muutetaan liite I D tämän asetuksen liitteessä V olevan tekstin mukaisesti.

7) Muutetaan liite II A tämän asetuksen liitteessä VI olevan tekstin mukaisesti.

8) Muutetaan liite IV tämän asetuksen liitteessä VII olevan tekstin mukaisesti.

9) Muutetaan liite VI tämän asetuksen liitteessä VIII olevan tekstin mukaisesti.

5 artikla

Voimaantulo

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Asetuksen 3 artiklan 1 kohtaa, 4 artiklan 1, 2, 5 ja 9 alakohtaa sovelletaan kuitenkin 1 päivästä tammikuuta 2013. Asetuksen 1 artiklaa, 3 artiklan 2 kohtaa ja 4 artiklan 7 alakohtaa sovelletaan 1 päivästä helmikuuta 2013 ja 4 artiklan 6 ja 8 alakohtaa sovelletaan 1 päivästä heinäkuuta 2013.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 2013. Neuvoston puolesta Puheenjohtaja L. LINKEVIČIUS

(1) Neuvoston asetus (EY) N:o 2371/2002, annettu 20 päivänä joulukuuta 2002, elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa (EYVL L 358, 31.12.2002, s. 59).

(2) Neuvoston asetus (EY) N:o 754/2009, annettu 27 päivänä heinäkuuta 2009, tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle (EUVL L 214, 19.8.2009, s. 16).

(3) Neuvoston asetus (EY) N:o 1342/2008, annettu 18 päivänä joulukuuta 2008, turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta (EUVL L 348, 24.12.2008, s. 20).

(4) Neuvoston asetus (EU) N:o 39/2013, annettu 21 päivänä tammikuuta 2013, EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 (EUVL L 23, 25.1.2013, s. 1).

(5) Neuvoston asetus (EU) N:o 40/2013, annettu 21 päivänä tammikuuta 2013, EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 (EUVL L 23, 25.1.2013, s. 54).

(6) Neuvoston asetus (EU) N:o 1262/2012, annettu 20 päivänä joulukuuta 2012, EU:n aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2013 ja 2014 (EUVL L 356, 22.12.2012, s. 22).

(7) Euroopan talousyhteisön ja Norjan kuningaskunnan välinen kalastussopimus (EYVL L 226, 29.8.1980, s. 48).

(8) Neuvoston asetus (EU) N:o 297/2013, annettu 27 päivänä maaliskuuta 2013, asetusten (EU) N:o 44/2012, (EU) N:o 39/2013 ja (EU) N:o 40/2013 muuttamisesta tiettyjen kalastusmahdollisuuksien osalta (EUVL L 90, 28.3.2013, s. 10).

(9) Neuvoston asetus (EY) N:o 302/2009, annettu 6 päivänä huhtikuuta 2009, tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta (EUVL L 96, 15.4.2009, s. 1).

LIITE I Korvataan asetuksen (EU) N:o 1262/2012 liitteessä olevan 1 osan 2 kohta seuraavasti: ”2. Tässä asetuksessa ’syvänmerenhailla’ tarkoitetaan seuraavia lajeja: Yleisnimi Kolmikirjaiminen koodi Tieteellinen nimi Kissahait API Apristurus spp. Kaulushai HXC Chlamydoselachus anguineus Pistinhait CWO Centrophorus spp. Ruskosusihai CYO Centroscymnus coelolepis Kuonosamettihai CYP Centroscymnus crepidater Tummavalohai CFB Centroscyllium fabricii Lattahai DCA Deania calcea Leijahai SCK Dalatias licha Isovalohai ETR Etmopterus princeps Samettivalohai ETX Etmopterus spinax Pohjankissahai GAM Galeus murinus Kidushai SBL Hexanchus griseus Purjehai OXN Oxynotus paradoxus Veitsihammashai SYR Scymnodon ringens Holkeri GSK Somniosus microcephalus”

LIITE II Korvataan asetuksen (EU) N:o 39/2013 liitteessä I olevassa B osassa neljä kohtaa, jotka koskevat kummeliturskakannan pohjoista osaa, seuraavasti: ”Laji : Kummeliturska Merluccius merluccius Alue : IIIa; EU:n vedet osa-alueilla 22–32 (HKE/3A/BCD) Tanska 1 929 (2) Analyyttinen TAC Ruotsi 164 (2) Unioni 2 093 TAC 2 093 (1)

Laji : Kummeliturska Merluccius merluccius Alue : EU:n vedet alueilla IIa ja IV (HKE/2AC4-C) Belgia 35 Analyyttinen TAC Tanska 1 409 Saksa 162 Ranska 312 Alankomaat 81 Yhdistynyt kuningaskunta 439 Unioni 2 438 TAC 2 438 (3)

Laji : Kummeliturska Merluccius merluccius Alue : VI ja VII; EU:n ja kansainväliset vedet alueella Vb; kansainväliset vedet alueilla XII ja XIV (HKE/571214) Belgia 358 (4) (6) Analyyttinen TAC Tämän asetuksen 11 artiklaa sovelletaan Espanja 11 478 (6) Ranska 17 726 (4) (6) Irlanti 2 148 (6) Alankomaat 231 (4) (6) Yhdistynyt kuningaskunta 6 998 (4) (6) Unioni 38 939 TAC 38 939 (5) Erityisedellytys: edellä mainittujen kiintiöiden rajoissa ei seuraavilla alueilla saa ylittää alla mainittuja määriä: VIIIa, VIIIb, VIIId ja VIIIe (HKE/*8ABDE) Belgia 46 Espanja 1 852 Ranska 1 852 Irlanti 231 Alankomaat 23 Yhdistynyt kuningaskunta 1 042 Unioni 5 046

Laji : Kummeliturska Merluccius merluccius Alue : VIIIa, VIIIb, VIIId ja VIIIe (HKE/8ABDE.) Belgia 12 (7) Analyyttinen TAC Espanja 7 991 Ranska 17 944 Alankomaat 23 (7) Unioni 25 970 TAC 25 970 (8) Erityisedellytys: edellä mainittujen kiintiöiden rajoissa ei seuraavilla alueilla saa ylittää alla mainittuja määriä: VI ja VII; EU:n ja kansainväliset vedet alueella Vb; kansainväliset vedet alueilla XII ja XIV (HKE/*57–14) Belgia 2 Espanja 2 315 Ranska 4 166 Alankomaat 7 Unioni 6 490” (1) Kummeliturskan pohjoisen kannan seuraavan kokonais-TACin rajoissa: 69 440 (2) Tästä kiintiöstä voidaan tehdä siirtoja alueilla IIa ja IV sijaitseville EU:n vesille. Nämä siirrot on kuitenkin annettava ennakolta tiedoksi komissiolle. (3) Kummeliturskan pohjoisen kannan seuraavan kokonais-TACin rajoissa: 69 440 (4) Tästä kiintiöstä voidaan tehdä siirtoja alueilla IIa ja IV sijaitseville EU:n vesille. Nämä siirrot on kuitenkin annettava ennakolta tiedoksi komissiolle (5) Kummeliturskan pohjoisen kannan seuraavan kokonais-TACin rajoissa: 69 440 (6) Tämän kiintiön lisäksi jäsenvaltio voi tämän asetuksen II osaston II luvun mukaisesti jakaa sen lipun alla purjehtiville, kaikki kalastustiedot kirjaavaan koekalastukseen osallistuville aluksille lisäkalastusmahdollisuuksia, joiden kokonaismäärä on enintään 1 prosentti kyseiselle jäsenvaltiolle jaetusta kiintiöstä. Erityisedellytys: edellä mainittujen kiintiöiden rajoissa ei seuraavilla alueilla saa ylittää alla mainittuja määriä: VIIIa, VIIIb, VIIId ja VIIIe (HKE/*8ABDE) Belgia 46 Espanja 1 852 Ranska 1 852 Irlanti 231 Alankomaat 23 Yhdistynyt kuningaskunta 1 042 Unioni 5 046 (7) Tästä kiintiöstä voidaan tehdä siirtoja alueelle IV ja alueella IIa sijaitseville EU:n vesille. Nämä siirrot on kuitenkin annettava ennakolta tiedoksi komissiolle. (8) Kummeliturskan pohjoisen kannan seuraavan kokonais-TACin rajoissa: 69 440 Erityisedellytys: edellä mainittujen kiintiöiden rajoissa ei seuraavilla alueilla saa ylittää alla mainittuja määriä: VI ja VII; EU:n ja kansainväliset vedet alueella Vb; kansainväliset vedet alueilla XII ja XIV (HKE/*57–14) Belgia 2 Espanja 2 315 Ranska 4 166 Alankomaat 7 Unioni 6 490”

LIITE III Muutetaan asetuksen (EU) N:o 39/2013 liite II A seuraavasti: a) korvataan lisäyksessä 1 olevan c taulukon Yhdistynyttä kuningaskuntaa (UK) koskeva sarake seuraavasti: ”Säännelty pyydys UK TR1 339 592 TR2 1 086 399 TR3 0 BT1 0 BT2 111 693 GN 5 970 GT 158 LL 70 614” b) korvataan lisäyksessä 1 olevan d taulukon Espanjaa (ES) koskeva sarake seuraavasti: ”Säännelty pyydys ES TR1 249 152 TR2 0 TR3 0 BT1 0 BT2 0 GN 13 836 GT 0 LL 1 402 142”

LIITE IV Muutetaan asetuksen (EU) N:o 40/2013 liite I A seuraavasti: a) korvataan kohta, joka koskee keilaa Norjan vesillä alueella IV, seuraavasti: ”Laji : Keila Brosme brosme Alue : Norjan vedet alueella IV (USK/04-N.) Belgia 0 Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta. Tanska 165 Saksa 1 Ranska 0 Alankomaat 0 Yhdistynyt kuningaskunta 4 Unioni 170 TAC Ei sovelleta” b) korvataan kohta, joka koskee mustakitaturskaa EU:n vesillä alueilla II, IVa, V ja alueella VI linjan 56° 30′ N pohjoispuolella sekä alueella VII linjan 12° W länsipuolella, seuraavasti: ”Laji : Mustakitaturska Micromesistius poutassou Alue : EU:n vedet alueilla II, IVa, V ja alueella VI linjan 56° 30′ N pohjoispuolella sekä alueella VII linjan 12° W länsipuolella (WHB/24A567) Norja 99 408 (1) (2) Analyyttinen TAC TAC 643 000 (1) Lasketaan kuuluvaksi rannikkovaltioiden sopimuksella vahvistettuihin Norjan saalisrajoituksiin. (2) Erityisedellytys: alueelta IV pyydettävä saalis saa olla enintään 24 852 tonnia eli 25 prosenttia Norjan vesillepääsykiintiöstä.”

LIITE V Korvataan asetuksen (EU) N:o 40/2013 liitteessä I D oleva kohta, joka koskee tonnikalaa Atlantin valtamerellä linjan 45° W itäpuolella ja Välimerellä, seuraavasti: ”Laji : Tonnikala Thunnus thynnus Alue : Atlantin valtameri linjan 45° W itäpuolella ja Välimeri (BFT/AE45WM) Kypros 69,44 (4) (7) Analyyttinen TAC Asetuksen (EY) N:o 847/96 3 artiklaa ei sovelleta. Asetuksen (EY) N:o 847/96 4 artiklaa ei sovelleta. Kreikka 129,07 (7) Espanja 2 504,45 (2) (4) (7) Ranska 2 471,23 (2) (3) (4) (7) Italia 1 950,42 (4) (5) (7) Kroatia 390,59 (6) (7) Malta 160,02 (4) (7) Portugali 235,50 (7) Muut jäsenvaltiot 27,93 (1) (7) Unioni 7 938,65 (2) (3) (4) (5) (7) TAC 13 400 (1) Kyprosta, Kreikkaa, Espanjaa, Ranskaa, Kroatiaa, Italiaa, Maltaa ja Portugalia lukuun ottamatta ja yksinomaan sivusaaliina. (2) Erityisedellytys: liitteessä IV olevassa 1 kohdassa (BFT/*8301) tarkoitettujen alusten pyytämiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvien tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: Espanja 364,09 Ranska 164,27 Unioni 528,36 (3) Erityisedellytys: liitteessä IV olevassa 1 kohdassa (BFT/*641) tarkoitettujen alusten pyytämiin vähintään 6,4 kilogramman painoisten tai vähintään 70 senttimetrin pituisten tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: Ranska 100 Unioni 100 (4) Erityisedellytys: liitteessä IV olevassa 2 kohdassa (BFT/*8302) tarkoitettujen alusten pyytämiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvien tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: Espanja 50,09 Ranska 49,42 Italia 39,01 Kypros 3,20 Malta 4,71 Unioni 146,43 (5) Erityisedellytys: liitteessä IV olevassa 3 kohdassa (BFT/*643) tarkoitettujen alusten pyytämiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvien tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: Italia 39,01 Unioni 39,01 (6) Erityisedellytys: liitteessä IV olevassa 3 kohdassa (BFT/*8303F) tarkoitettujen alusten kasvatustarkoituksiin pyytämiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvien tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: Kroatia 351,53 Unioni 351,53 (7) Poiketen asetuksen (EY) N:o 302/2009 7 artiklan 2 kohdasta tonnikalan kurenuottakalastus sallitaan itäisellä Atlantilla ja Välimerellä 26.5. – 24.6.2013 välisenä aikana.”

LIITE VI Korvataan asetuksen (EU) N:o 40/2013 liitteen II A lisäyksessä 1 oleva Ranskaa (FR) koskeva sarake seuraavasti: ”Säännelty pyydys FR TR1 1 505 354 TR2 6 496 811 TR3 101 316 BT1 0 BT2 1 202 818 GN 342 579 GT 4 338 315 LL 125 141”

LIITE VII Korvataan asetuksen (EU) N:o 40/2013 liite IV seuraavasti: ”LIITE IV ICCAT-YLEISSOPIMUSALUE (1) 1. Sellaisten EU:n vapapyydyksiä käyttävien alusten ja uisteluveneiden enimmäismäärä, joilla on lupa kalastaa aktiivisesti 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja Itä-Atlantilla Espanja 60 Ranska 8 Unioni 68 2. Sellaisten pienimuotoista rannikkokalastusta harjoittavien EU:n alusten enimmäismäärä, joilla on lupa kalastaa aktiivisesti 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja Välimerellä Espanja 119 Ranska 87 Italia 30 Kypros 7 Malta 28 Unioni 316 3. Sellaisten EU:n alusten enimmäismäärää, jolla on lupa kalastaa aktiivisesti kasvatustarkoituksiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja Adrianmerellä Kroatia 9 Italia 12 Unioni 21 4. Kunkin jäsenvaltion sellaisten kalastusalusten enimmäismäärä ja kokonaisbruttovetoisuus, joille voidaan antaa lupa kalastaa, pitää aluksella, jälleenlaivata, kuljettaa tai purkaa tonnikalaa Itä-Atlantilla ja Välimerellä Taulukko A Kalastusalusten lukumäärä Kypros Kroatia Kreikka Italia Ranska Espanja Malta (2) Kurenuotta-alukset 1 9 1 12 17 6 1 Pitkäsiima-alukset 4 0 0 30 8 12 20 Vapapyydyksiä käyttävät alukset 0 0 0 0 8 60 0 Käsisiima-alukset 0 12 0 0 29 2 0 Troolarit 0 0 0 0 57 0 0 Muut (pienimuotoinen kalastus) (3) 0 0 16 0 87 32 0 Taulukko B Kokonaisbruttovetoisuus Kypros Kroatia Kreikka Italia Ranska Espanja Malta Kurenuotta-alukset Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Pitkäsiima-alukset Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vapapyydyksiä käyttävät alukset Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Käsisiima-alukset Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Troolarit Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Muut (pienimuotoinen kalastus) Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin Vahvistetaan myöhemmin 5. Kunkin jäsenvaltion sallimien, tonnikalan kalastuksessa Itä-Atlantilla ja Välimerellä käytettävien rysien enimmäismäärä Rysien lukumäärä Espanja 5 Italia 6 Portugali 1 (4) 6. Kunkin jäsenvaltion tonnikalan kasvatus- ja lihotuskapasiteetin enimmäismäärä sekä pyydetyn luonnonvaraisen tonnikalan enimmäismäärä, jonka kukin jäsenvaltio voi myöntää laitoksilleen Itä-Atlantilla ja Välimerellä Taulukko A Tonnikalan kasvatus- ja lihotuskapasiteetin enimmäismäärä Laitosten lukumäärä Kapasiteetti (tonnia) Espanja 17 11 852 Italia 15 13 000 Kreikka 2 2 100 Kypros 3 3 000 Kroatia 7 7 880 Malta 8 12 300 Taulukko B Pyydetyn luonnonvaraisen tonnikalan enimmäismäärä (tonnia) Espanja 5 855 Italia 3 000 Kreikka 785 Kypros 2 195 Kroatia 2 947 Malta 8 768” (1) Kohdissa 1, 2 ja 3 olevia lukumääriä voidaan alentaa, jotta unionin kansainväliset velvoitteet täyttyvät. (2) Yksi keskikokoinen kurenuotta-alus voidaan korvata enintään kymmenellä pitkäsiima-aluksella. (3) Monitoimialukset, jotka käyttävät useita eri pyydyksiä (pitkäsiima, käsisiima, vedettävä siima). (4) Lukumäärää voidaan vielä nostaa, jos unionin kansainväliset velvoitteet täyttyvät.